CELEX: 62020CN0230
Language: et
Date: 2020-06-03 00:00:00
Title: Kohtuasi C-230/20: Eelotsusetaotlus, mille on esitanud Augstākā tiesa (Senāts) (Läti) 3. juunil 2020 – AAS „BTA Baltic Insurance Company“ versus Valsts ieņēmumu dienests

3.8.2020   
            
            
               ET
            
            
               Euroopa Liidu Teataja
            
            
               C 255/14
            
         
      Eelotsusetaotlus, mille on esitanud Augstākā tiesa (Senāts) (Läti) 3. juunil 2020 – AAS „BTA Baltic Insurance Company“versus Valsts ieņēmumu dienests
      (Kohtuasi C-230/20)
      (2020/C 255/17)
      Kohtumenetluse keel: läti
      
         Eelotsusetaotluse esitanud kohus
      
      Augstākā tiesa (Senāts)
      
         Põhikohtuasja pooled
      
      
         Kassaator: AAS „BTA Baltic Insurance Company“
      
         Teine menetlusosaline: Valsts ieņēmumu dienests
      
         Eelotsuse küsimused
      
      
                  1.
               
               
                  Kas nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (1) (Euroopa Parlamendi ja nõukogu 16. novembri 2000. aasta määrusega (EÜ) nr 2700/2000 muudetud redaktsioonis (2)), artiklis 195 ette nähtud käendajat tuleb käsitada võlgnikuna [sama määruse] artikli 221 lõike 3 tähenduses ja seega kohaldatakse sellele käendajale artikli 221 lõikes 3 sätestatud tähtaega?
               
            
                  2.
               
               
                  Kui vastus esimesele küsimusele on eitav, siis kas käendajat saab selle määruse artikli 232 lõike 1 punkti a kohaselt käsitada võla sissenõudmise või sundsissenõudmise otsuse adressaadina või isikuna, keda täitmine puudutab, ning et seega kohaldatakse selle käendaja suhtes liikmesriigi täitemenetluse õigusnorme, sealhulgas tähtaegu käsitlevaid õigusnorme?
               
            
                  3.
               
               
                  Kui Euroopa Liidu kohaldatavate õigusnormide kohaselt ei käsitata käendajat võlgnikuna määruse artikli 221 lõike 3 tähenduses ega täitmisotsuse adressaadina või isikuna, keda täitmine puudutab, siis kas käendaja suhtes võib kohaldada õiguskindluse põhimõttest tulenevat nõuet, et tuleb järgida mõistlikku aegumistähtaega?
               
            
         (1)  EÜT 1992, L 302, lk 1; ELT eriväljaanne 02/04, lk 307.
      
         (2)  Euroopa Parlamendi ja nõukogu 16. novembri 2000. aasta määrus (EÜ) nr 2700/2000, millega muudetakse nõukogu määrust (EMÜ) nr 2913/92, millega kehtestatakse ühenduse tolliseadustik (EÜT 2000, L 311, lk 17; ELT eriväljaanne 02/10, lk 239).